پوٚت نظر تنہٕ گو وقتا ینہٕ مندورِ پھُچے تِم شیٖشہٕ پیٚیے ؤسۍ پنجرٕ ڈجیٚے ٹنگہٕ بر تہٕ لجیو پش پشپنہ ٹپ ٹپ، ٹپ ٹپ ٹپ دارِ وۅبٮ۪ن پٮ۪ٹھ زٲج بلایا تاپچہ پرٛوٕ تِہ ژلاں پوٗت کھوری تٍرٕ دنان گاشہ خدایا ! دمہٕ کوٗٹھرِ نِشہ رچھ۔۔۔ میانیٚن شوقل نظرن ہند چھِٹہ پونپر ییٚلہ زانہہ تنبلہ کھۅکھشہ اژاں کُنہ کھرٛیٚپہ کنۍ اور لبہ لبہ ساراں دۅشوٕنہ پشہٕ کٮ۪و پٲزارو ما چھس کُنہ گوشس اوٚگرٕے تھوٚگرٕے شکلا گٔرمژ (ژلوٕنہ وقتکۍ پٔدۍ چھ کھنان کم کم تصویٖر) ہاگر ٹارٮ۪ن ژھایہ ہُمِس ون ہارِ چھےٚ گرٛایاں ناگہٕ وزنۍ زانہ خدا کر پٮ۪ٹھہٕ چھےٚ اویزاں أتھۍ طاقس تھٔچ مژ ما آسہ ! اڈٕ کھشۍکوتُر وُچھنکہ ہاوسہٕ تالو پچہ گومت چھ الوند آر کژو چشمو چھ وچھاں لژِھ بزۍگومت وُہہ ون رتھ داسس ژھایہ ہُمس گگرس کتھ پٲٹھۍ چھ ژوٚلمت زوٗ نیٖرتھ یوٚت ما چھےٚ بچٲرس بیٚٲرس وتھ (گگرس تہ چھ بوگ آبٲدی منز) ژےٚ تہ ما چھے گگرس سٍتٮ۪ن رش کھٮ۪تھ چھُنہٕ یہ ژھنان دپھ سۅر سۅرٕ أہندِ چھےٚ بٔلۍ کٍتٮ۪ن شوژٮ۪ن تہ شریفن آدم زادن راواں رٲژ کم کم گاٹلۍ فلسفہ دان چھ گگرن کھیمتۍ أمۍسندِ سۅر سۅرٕ ہارنہ تاپہٕ چھ موم گٔمتۍ بیچارٕ گٔلتھ مےٚ تہ چُھ أکس پیچھل گگرس پھل کامن کٔرۍکٔرۍکوٚڈمت زوٗ یِنہ میۍ مٲرو ییٚلہ رنگہ مندورں پش پرٛیڈن پھل کتہ ژھانڈو ۔۔۔ ون ہٲر تہ بیٚیہ اڈکھشۍکوتر بہٕ تہٕ پیچھل میٚون اڈ مور گگُر رٕکنہ لمس گے اڈوتہ بند یُس پوٚد برٛون٘ہہ کوٚڈ سے پوٚد گو پتھ